Oʻzbekiston Respublikasida zaharli kimyoviy va boshqa toksik moddalar koʻmilgan hamda saqlanayotgan maxsus obyektlar faoliyatini tartibga solish chora-tadbirlari toʻgʻrisida
(resolution, 2021-10-15)

Zaharli kimyoviy moddalarning fuqarolar sogʻligʻi va atrof-muhitga zararli taʼsirini bartaraf qilish, joylardagi zaharli kimyoviy va boshqa toksik moddalar koʻmilgan hamda saqlanayotgan maxsus obyektlarning xavfsiz holatda saqlanishini taʼminlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “Respublikada oʻsimliklar karantini va himoyasi tizimini tubdan takomillashtirish chora-tadbirlari toʻgʻrisida” 2021-yil 15-iyuldagi PF-6262-son Farmoniga muvofiq: Vazirlar Mahkamasi huzuridagi Oʻsimliklar karantini davlat inspeksiyasi negizida Oʻzbekiston Respublikasi Oʻsimliklar karantini va himoyasi agentligi tashkil etilganligi; “Oʻzagrokimyohimoya” AJ va hududiy “Agrokimyohimoya” AJlarni tugatish boʻyicha respublika komissiyasi va uning hududiy komissiyalari tashkil etilganligi; “Oʻzagrokimyohimoya” AJ va hududiy “Agrokimyohimoya” AJlarni tugatish boʻyicha respublika komissiyasiga “Oʻzagrokimyohimoya” AJ va hududiy “Agrokimyohimoya” AJlar mol-mulklari hamda asosiy vositalarini xatlovdan oʻtkazib, Oʻsimliklar karantini va himoyasi agentligiga oʻtkazish yoki xususiylashtirish choralarini koʻrish, shuningdek, mol-mulk va texnikalar talon-taroj qilinishining oldini olish boʻyicha choralar koʻrib borish vazifalari yuklatilganligi maʼlumot uchun qabul qilinsin. 2. “Oʻzagrokimyohimoya” AJ va hududiy “Agrokimyohimoya” AJlarni tugatish boʻyicha respublika komissiyasi, Oʻzbekiston Respublikasi Ekologiya va atrof-muhitni muhofaza qilish davlat qoʻmitasi (keyingi oʻrinlarda — Davlat ekologiya qoʻmitasi), Sanitariya-epidemiologik osoyishtalik va jamoat salomatligi xizmati, Favqulodda vaziyatlar vazirligining 1-ilovaga muvofiq zaharli kimyoviy va boshqa toksik moddalar koʻmilgan hamda saqlanayotgan maxsus ombor va poligonlarni (keyingi oʻrinlarda — maxsus obyektlar) hududiy joylashuviga koʻra Davlat ekologiya qoʻmitasining hududiy boʻlinmalariga operativ boshqaruv huquqi asosida bepul berish toʻgʻrisidagi taklifiga rozilik berilsin. 3. “Oʻzagrokimyohimoya” AJ va hududiy “Agrokimyohimoya” AJlarni tugatish boʻyicha respublika komissiyasi va uning hududiy komissiyalari maxsus obyektlarni Davlat ekologiya qoʻmitasining hududiy boʻlinmalariga belgilangan tartibda berish choralarini koʻrsin. 4. Davlat ekologiya qoʻmitasi, Sanitariya-epidemiologik osoyishtalik va jamoat salomatligi xizmati hamda Favqulodda vaziyatlar vazirligining: Sirdaryo viloyati, Xovos tumani, Farhod-5 qoʻrgʻoni manzilida joylashgan zaharli kimyoviy va boshqa toksik moddalar saqlanayotgan omborni konservatsiya qilish; Qashqadaryo viloyati, Gʻuzor tumani, Qorakamar massivi manzilida joylashgan omborda saqlanayotgan zaharli kimyoviy va boshqa toksik moddalarni Gʻuzor tumanida joylashgan maxsus poligonga koʻchirish va maxsus poligonni konservatsiya qilish toʻgʻrisidagi takliflari maʼqullansin. 5. Sirdaryo viloyatining Xovos tumani, Farhod-5 qoʻrgʻoni hamda Qashqadaryo viloyatining Gʻuzor tumani, Qorakamar massivi manzillarida joylashgan omborlarda saqlanayotgan zaharli kimyoviy va boshqa toksik moddalarni zararsizlantirish boʻyicha amalga oshiriladigan ishlar rejasi 2-ilovaga muvofiq tasdiqlansin. 6. Toshkent viloyati hokimligi Favqulodda vaziyatlar vazirligi, Davlat ekologiya qoʻmitasi, Sanitariya-epidemiologik osoyishtalik va jamoat salomatligi xizmati hamda Davlat geologiya va mineral resurslar qoʻmitasi bilan birgalikda bir oy muddatda Toshkent viloyatining Boʻstonliq tumani, Yakkatut qishloq fuqarolar yigʻini hududida koʻmilgan margimush chiqindilarini (keyingi oʻrinlarda — margimush chiqindilari) koʻchirib koʻmiladigan yangi joyi yuzasidan asoslantirilgan takliflarni, shuningdek, mazkur tadbirlarni amalga oshirish boʻyicha “yoʻl xaritasi”ni ishlab chiqib, Vazirlar Mahkamasiga kiritsin. 7. Belgilansinki: maxsus obyektlarni konservatsiya va rekonstruksiya qilish, margimush chiqindilarini boshqa joyga koʻchirib koʻmish, shu jumladan, loyiha-smeta hujjatlarini (ishchi loyihalarini) ishlab chiqish bilan bogʻliq chora-tadbirlar Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturi doirasida Davlat budjeti mablagʻlari hisobidan; maxsus obyektlarni joriy saqlash xarajatlari Ekologiya, atrof-muhitni muhofaza qilish va chiqindilar bilan bogʻliq ishlarni amalga oshirish jamgʻarmasi mablagʻlari hamda qonunchilik hujjatlari bilan taqiqlanmagan boshqa manbalar hisobidan; margimush chiqindilari koʻchirib koʻmiladigan yangi joyni joriy saqlash xarajatlari mahalliy budjet mablagʻlari hisobidan moliyalashtiriladi. 8. Davlat ekologiya qoʻmitasi: maxsus obyektlarda olib boriladigan rekultivatsiya va obodonlashtirish ishlarining Sanitariya-epidemiologik osoyishtalik va jamoat salomatligi xizmatining hududiy boshqarmalari bilan kelishilgan holda amalga oshirilishini; Sanitariya-epidemiologik osoyishtalik va jamoat salomatligi xizmati bilan birgalikda har chorakda maxsus obyektlar atrofida zaharli moddalarning tarqalishini aniqlash boʻyicha tuproq va yer osti suvlari tarkibi kimyoviy tahlildan oʻtkazib borilishini; maxsus obyektlarning sanitariya-muhofaza zonasi koordinatalari belgilangan tartibda Oʻzbekiston Respublikasi Qurilish vazirligi va Davlat soliq qoʻmitasi huzuridagi Kadastr agentligiga taqdim etib borilishini; maxsus obyektlar atrofidagi ekologik muvozanatni barqarorlashtirish boʻyicha olib borilayotgan ishlar toʻgʻrisida Vazirlar Mahkamasiga har chorak yakuni bilan axborot kiritib borilishini taʼminlasin. 9. Oʻzbekiston Respublikasi Qurilish vazirligi va Davlat soliq qoʻmitasi huzuridagi Kadastr agentligi kelgusida maxsus obyektlarning sanitariya-muhofaza zonasida aholi va ijtimoiy obyektlar qurilishi va kommunikatsiya tarmoqlarining joylashtirilishiga yoʻl qoʻymaslik choralarini koʻrsin. 10. Barcha maxsus obyektlarga oʻz vaqtida oʻta xavfli zaharli kimyoviy va boshqa toksik moddalar koʻmilganligini inobatga olib, ularning bugungi kundagi xavfsizligini taʼminlashga Davlat ekologiya qoʻmitasi, Sanitariya-epidemiologik osoyishtalik va jamoat salomatligi xizmati hamda Favqulodda vaziyatlar vazirligi rahbarlari shaxsan javobgar ekanliklari belgilab qoʻyilsin. 11. Davlat ekologiya qoʻmitasi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda mazkur qarorga muvofiqlashtirsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining birinchi oʻrinbosari A.J. Ramatov zimmasiga yuklansin. T/r Maxsus obyekt joylashuvi Maxsus obyekt nomi Maxsus obyekt maydoni (ga) Joriy holati 1. Qoraqalpogʻiston Respublikasi, Qoraoʻzak tumani “Qoraoʻzak” 10,0 Konservatsiya qilingan (2018-yil) 2. Andijon viloyati, Xoʻjaobod tumani “Zaurak” 3,96 Konservatsiya ishlari yakuniga yetkazilmagan 3. Buxoro viloyati, Buxoro tumani “Kunjiqala” 2,0 Konservatsiya qilingan (2020-yil) 4. Jizzax viloyati, Forish tumani “Egiz buloq” (“Bogʻdon”) 12,0 Rekonstruksiya qilingan (2018-yil) 5. Qashqadaryo viloyati, Gʻuzor tumani “Pachkamar” 3,35 Konservatsiya ishlari boshlanmagan 6. Navoiy viloyati, Qiziltepa tumani “Malikchoʻl” 1,0 Konservatsiya qilingan (2019-yil) 7. Namangan viloyati, Toʻraqoʻrgʻon tumani “Bogʻibaland” 11,4 Konservatsiya qilingan (2015-yil) 8. Samarqand viloyati, Nurobod tumani “Sazagʻon” 2,0 Konservatsiya ishlari yakuniga yetkazilmagan 9. Surxondaryo viloyati, Termiz tumani “Navroʻz” 5,0 Konservatsiya qilingan (2020-yil) 10. Sirdaryo viloyati, Mirzaobod tumani “Yangiyer” 1,5 Konservatsiya qilingan (2014-yil) 11. Fargʻona viloyati, Quva tumani “Akbarobod” 0,8 Konservatsiya qilingan (2013-yil) 12. Xorazm viloyati, Yangiariq tumani “Yangiariq” 4,5 Konservatsiya qilingan (2015-yil) 13. Xorazm viloyati, Hazorasp tumani “Hazorasp” 10,0 Rekonstruksiya ishlari yakuniga yetkazilmagan 14. Sirdaryo viloyati, Xovos tumani “Farhod-5” Omborning zaharli kimyoviy moddalar saqlanayotgan qismi Joyida konservatsiya qilish talab etiladi T/r Amalga oshiriladigan tadbirlar Ijro muddati Masʼul tashkilotlar I. Sirdaryo viloyati, Xovos tumani, Farhod-5 qoʻrgʻoni manzilida joylashgan zaharli kimyoviy va boshqa toksik moddalar saqlanayotgan omborni konservatsiya qilish 1. Ombor joylashuvi boʻyicha kadastr hujjatlarini belgilangan tartibda Sirdaryo viloyati Ekologiya va atrof-muhitni muhofaza qilish boshqarmasi buyurtmasi asosida rasmiylashtirish. Belgilangan muddatda Davlat soliq qoʻmitasi huzuridagi Kadastr agentligi, Davlat ekologiya qoʻmitasi 2. Ombor hududida muhandislik-geologik va gidrogeologik tadqiqotlarni oʻtkazish. 2021-yil noyabr Davlat geologiya qoʻmitasi, Davlat ekologiya qoʻmitasi 3. Omborni joyida konservatsiya qilish boʻyicha loyiha-smeta hujjatlarini buyurtma asosida ishlab chiqishni taʼminlash. 2021-yil dekabr Davlat ekologiya qoʻmitasi 4. Loyiha-smeta hujjatlarining sanitariya, ekologiya va qurilish faoliyatini texnik jihatdan tartibga solish sohasidagi normativ hujjatlarga muvofiqligi boʻyicha belgilangan tartibda ekspertizadan oʻtkazish va tasdiqlash. 2022-yil yanvar Davlat ekologiya qoʻmitasi, Qurilish vazirligi, Sogʻliqni saqlash vazirligi 5. Obyektni konservatsiya qilishni moliyalashtirish boʻyicha taklifni Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturiga kiritish choralarini koʻrish. 2022-yil fevral Davlat ekologiya qoʻmitasi 6. Bosh pudrat tashkilotini belgilangan tartibda aniqlash hamda qurilish-montaj ishlarini boshlash. 2022-yil aprel Davlat ekologiya qoʻmitasi II. Qashqadaryo viloyati, Gʻuzor tumani, Qorakamar massivi manzilida joylashgan omborda saqlanayotgan zaharli kimyoviy va toksik moddalarni ushbu tumanda joylashgan maxsus poligonga koʻchirish va maxsus poligonni konservatsiya qilish 7. Omborda saqlanayotgan zaharli kimyoviy va boshqa toksik moddalarni maxsus poligonga koʻchirish va maxsus poligonni konservatsiya qilish boʻyicha ishlab chiqilgan loyiha-smeta hujjati buyurtma asosida qayta ishlab chiqilishini taʼminlash. 2021-yil dekabr Davlat ekologiya qoʻmitasi 8. Loyiha-smeta hujjatlarining sanitariya, ekologiya va qurilish faoliyatini texnik jihatdan tartibga solish sohasidagi normativ hujjatlarga muvofiqligi boʻyicha belgilangan tartibda ekspertizadan oʻtkazish va tasdiqlash. 2022-yil yanvar Da�lat ekologiya qoʻmitasi, Qurilish vazirligi, Sogʻliqni saqlash vazirligi 9. Obyektni konservatsiya qilishni moliyalashtirish boʻyicha taklifni Oʻzbekiston Respublikasining ijtimoiy va ishlab chiqarish infratuzilmasini rivojlantirish dasturiga kiritish choralarini koʻrish. 2022-yil fevral Davlat ekologiya qoʻmitasi 10. Bosh pudrat tashkilotini belgilangan tartibda aniqlash hamda qurilish montaj ishlarini boshlash. 2022-yil aprel Davlat ekologiya qoʻmitasi